Pinner van die week – Joanel Rosemund (25)
JY LEES NOU Pinner van die week – Joanel Rosemund (25)
Ons Pinterest-inspireerder vir die week is Joanel Rosemund (25) van Windhoek in Namibië. Joanel is 'n bemarker vir 'n radiostasie en het onlangs verloof geraak- dié dat sy 'n private bord geskep het met al haar trou-idees!
Joanel se gunsteling-borde op Pinterest:
Op jou mooiste: skoonheid en gesondheid
Braai & bykosse
Wanneer het jy begin pin en hoekom?
Sowat 8 maande gelede ... en dit het my lewe verander!Dit was vir my 'n maklike manier om al die oulike goed wat ek op die internet sien, op een plek te stoor.
Hoeveel tyd spandeer jy op Pinterest?
Ek gaan elke dag op Pinterest! Tussendeur my werk loer ek gereeld daar; dis hoe ek gou ontspan voordat ek weer op my werk fokus. Ek pin ook gereeld van my selfoon af!
Die ongelooflike verskeidenheid en die mooi fotos!
Jy het baie borde oor kos. Wat is jou gunsteling-resepte?
Ek is mal oor kos en om mense te entertain! Ek hou daarvan om met verskillende resepte te eksperimenteer, maar die staatmakers soos 'n lekker vars pasta met pesto of brode bly altyd 'n wenner.
Ek het 'n heerlike resep vir gesmelte sjokolade koekies gekry. Dit is baie ryk, maar vreeslik lekker! Ek het dit sommer in ou bekers gemaak en afgerond met 'n bietjie room - daardie dag was dieet nie 'n prioriteit nie!
Watter skoonheidswenke het jy al op Pinterest gekry wat werk?
Ek hou van natuurlike skoonheidsoplossings. Jy voel sommer net goed as jy natuurlike produkte gebruik! Ek het 'n kokosneut-haarmasker ontdek wat ongelooflk was!
Ek en Pieter-Jan het in Augustus verloof geraak, so dit is net troureëlings voor en agter. Dit is 'n geheime bord, want ek wil nie hê almal moet sien wat ons beplan vir die groot dag nie! Ek het al meer as 1 200 foto's op dié bord!
My verloofring. Dit is my ouma s'n en sy het vanjaar 86 jaar oud geword! Ek is baie sentimenteel en dis vir my ongelooflik spesiaal dat sy dit vir my en Pieter-Jan gegee het.
Dit inspireer my om elke dag eerlik, opreg en myself te wees.
Op die oomblik Calvin Klein se Euphoria, maar my gunsteling bly Light Blue van Dolce & Gabbana.
FOTO: Dolce & Gabbana Light Blue (verskaf)
Wat is die moeilikste DIY-item wat jy al gemaak het?
Ek het saam met my pa en verloofde 'n eetkamer- en koffie-tafel gemaak. Ons het ook 'n kruieboks vir ons tuin gemaak! Maar ek moet sê, ek is beter met aanwysings gee, daarom ontwerp en kies ek liewers alles uit en húlle bou!